laion/Wikipedia-Exotic huggingface dataset:
שטח פנים

בגאומטריה אוקלידית, שטח הפּנים של גוף כלשהו במרחב אוקלידי תלת־ממדי הוא שטח השפה של אותו גוף. לדוגמה, שטח הפנים של פאון הוא סכום שטחי כל פאות הפאון. שטח פנים נמדד ביחידות מידה של שטח. לדוגמה, סמ"ר (סנטימטר רבוע) או מ"ר (מטר רבוע). שטח פנים נמדד כסכום שטח כל הפאות, כלומר, כדי למדוד שטח פנים של מצולע, מחשבים שטח (צלע כפול צלע נגדית) של כל פאה בנפרד ומחברים את שטח כל הפאות. שטח הפנים של קובייה בעלת מקצוע   a {\displaystyle \ a} הוא 6 פעמים המקצוע בריבוע:   6 a 2 {\displaystyle \ 6a^{2}} שטח הפנים של כדור בעל רדיוס   r {\displaystyle \ r} הוא 4 פעמים פאי כפול הרדיוס בריבוע:   4 π r 2 {\displaystyle \ 4\pi r^{2}} כדורים הכלואים בתוך קוביות אין סוף פעמים יוצרים סדרה הנדסית : r = 0.5 a , q = 2 / 3 {\displaystyle r=0.5a,q=2/3} י שטח הפנים של גליל בעל רדיוס   r {\displaystyle \ r} בה   h {\displaystyle \ h} הוא פעמיים שטח הבסיס (פאי כפול הרדיוס בריבוע) ועוד שטח המעטפת (הגובה כפול ההיקף שהוא שני פאי כפול הרדיוס), וביחד:   2 π r ( h + r ) {\displaystyle \ 2\pi r(h+r)} חרוט בעל רדיוס   r {\displaystyle \ r} וגובה h :   π r 2   + π r r 2 + h 2 {\displaystyle \ \pi r^{2}\ +\pi r{\sqrt {r^{2}+h^{2}}}} שטח פנים של מנסרה: שטח המעטפת ועוד פעמיים שטח הבסיס. גליל ותיבה הם מקרים פרטיים של מנסרה תיבה בעלת צלעות באורך a , b , c {\displaystyle a,b,c} :   2 ( a b + a c + b c ) {\displaystyle \ 2(ab+ac+bc)} שטח הפנים של ארבעון משוכלל בעל מקצוע באורך   a {\displaystyle \ a} הוא ארבע פעמים השטח של משולש שווה-צלעות בעל אותו אורך מקצוע, A = 3 a 2 {\displaystyle A={\sqrt {3}}a^{2}} שטח פנים של גופי סיבוב של חתכי חרוט אפשר לחשב באמצעות אינטגרל דו-ממדי. ניתן למדוד שטח פנים של חומרים בניסוי ספיחה (Adsorption) של חנקן על פני השטח. כמות החנקן הספוח מתכונתי לשטח הפנים של החומר. שטח נפח שטח פנים נגיש שטח פנים, באתר MathWorld (באנגלית) ערך זה הוא קצרמר בנושא מתמטיקה. אתם מוזמנים לתרום לוויקיפדיה ולהרחיב אותו.
אלווה למפקין

אלווה מור למפקין (באנגלית: Alva Moore Lumpkin) ‏(13 בנובמבר 1886 – 1 באוגוסט 1941) היה פוליטיקאי אמריקני. למפקין נולד במילדג'וויל, ג'ורג'יה שבארצות הברית. בשנת 1898 הוא עבר עם משפחתו לעיר קולומבוס שבקרוליינה הדרומית, בה הוא סיים את לימודיו והוסמך לעריכת דין. למפקין עסק בתחום ובשנים 1906–1908 היה עוזר היועץ המשפטי של הסנאט של קרוליינה הדרומית. בשנים 1911–1913 היה למפקין חבר בית הנבחרים של קרוליינה הדרומית. בשנת 1914 הוא מונה לחבר בוועדת ההתפייסות בין ארצות הברית לאורוגוואי. משנת 1918 הוא שימש עוזר ליועץ המשפטי של מדינת קרוליינה הדרומית, ובשנים 1922–1923 היה למפקין חבר בוועדת החנינות של המדינה. למפקין כיהן כשופט בפועל בבית המשפט העליון של קרוליינה הדרומית בין השנים 1926–1934. בשנת 1939 הוא מונה לשופט בבית המשפט המחוזי למחוזות המערבי והמזרחי של המדינה, תפקיד בו הוא שימש עד מינויו לסנאט של ארצות הברית ב-17 ביולי 1941. הוא מונה לסנאט כמחליפו של הסנאטור המתפטר ג'יימס פרנסיס ברנס מטעם המפלגה הדמוקרטית, אך שבועיים לאחר מכן הוא נפטר בוושינגטון הבירה. אחיותיו של למפקין הן הסופרות גרייס וקתרין למפקין. אלווה למפקין, באתר המדריך הביוגרפי של הקונגרס של ארצות הברית (באנגלית) אלווה למפקין, באתר "Find a Grave" (באנגלית)
שפה מעורפלת

שפה מעורפלת (equivocation) הוא כשל לוגי של ערפול, המבוצע כאשר מישהו משתמש באותה מילה במשמעויות שונות בטיעון, דבר ממנו משתמע שלמילה אותה משמעות בכל פעם. לדוגמה: "סוקרטס נושא אשפה וקשת" "אשפה היא זבל" "לכן, סוקרטס נושא זבל" הכשל הלוגי בטיעון כאן הוא שימוש במשמעות שונה של המילה "אשפה", פעם במשמעות "אשפת חצים" ופעם במשמעות "זבל". מאחר שהמונח האמצעי בסילוגיזם הזה משתמש למעשה בשני מונחים שונים, שפה מעורפלת היא, על כן, סוג של כשל ארבעה התנאים. כשל של שפה מעורפלת משמש לעיתים קרובות במילים שלהן תוכן רגשי חזק ומשמעויות רבות. הדובר המשתמש בכשל מבצע "שינוי סמנטי" ומשנה באופן הדרגתי את ההקשר, כדי להשיג את הכשל באמצעות השוואה בין משמעויות שונות של המילה. לכשל שפה מעורפלת קשר הדוק לכשל אמפיבולה, שבו יש הסתמכות על "שינוי סמנטי". דוגמאות כזאת שלעיל משמשות לרוב כבדיחות ולא כטיעון רציני. בדיחות כאלה נפוצות בעיקר בקרב מתמטיקאים, שמוכיחים (בין השאר) שלסוס יש אינסוף רגליים ושדף נייר (sheet of paper) הוא כלב עצלן (lazy dog) באמצעות משחקי מילים, דמיון צלילי וכפל משמעות. ה״הוכחה״ שלסוס יש אינסוף רגליים, לפי כשל השפה המעורפלת: A horse has two rear legs (לסוס יש 2 רגליים אחוריות). A horse has fore legs (לסוס יש רגליים קדמיות, זה נשמע גם כמו "לסוס יש 4 רגליים", וביחד עם הטענה הקודמת "לסוס יש 4 רגליים קדמיות"). Total, a horse has six legs (בסה"כ, לסוס יש 6 רגליים). But that's an odd number of legs for a horse (אבל זה מספר מוזר של רגליים עבור סוס; נשמע כמו "מספר אי זוגי"). But six is an even number (אבל שש הוא מספר זוגי). We conclude that the horse's number of legs in both even and odd in the same time (מסיקים מכך שמספר הרגליים של סוס הוא זוגי ואי-זוגי בו זמנית). מצב זה ייתכן (מספר שהוא זוגי ואי-זוגי בו-זמנית) רק אם מספר זה הוא אינסופי. כלומר, לסוס יש אינסוף רגליים. (שורה זו לא נכונה גם מתמטית) מ.ש.ל.
אלווה בלנשארד אדמס

אלווה בלנשארד אדמס (באנגלית: Alva Blanchard Adams;‏ 29 באוקטובר 1875 - 1 בדצמבר 1941) היה פוליטיקאי אמריקני. אדמס, בנו של מושל קולורדו אלווה אדמס, נולד בדל נורטה שבקולורדו, ארצות הברית. הוא סיים את לימודיו התיכוניים בפנימיית אקדמיית פיליפס (1893), את לימודיו האקדמיים באוניברסיטת ייל (1896) ובבית הספר למשפטים של אוניברסיטת קולומביה (1899). בשנת 1909 התמנה לתובע המחוזי של מחוז פואבלו בקולורדו ומשנת 1911 היה לתובע העירוני של העיר פואבלו. בשנים 1918–1919, במסגרת מלחמת העולם הראשונה, שירת אדמס בדרגת מייג'ור ביחידה משפטית. בשנת 1923 מונה אדמס למלא את מקומו של סמואל ניקולסון מהמפלגה הדמוקרטית בסנאט של ארצות הברית. הוא כשל בהתמודדותו לכהונה נוספת וסיים את תפקידו ב-1925. הוא כיהן כסנאטור בשנית לאחר שהצליח בהתמודדותו לתפקיד ב-1932. כהונתו נמשכה בין השנים 1933–1941, עת נפטר בוושינגטון הבירה. מדיה וקבצים בנושא אלווה בלנשארד אדמס בוויקישיתוף אלווה בלנשארד אדמס, באתר המדריך הביוגרפי של הקונגרס של ארצות הברית (באנגלית) אלווה בלנשארד אדמס, באתר "Find a Grave" (באנגלית) ערך זה הוא קצרמר בנושא אישים. אתם מוזמנים לתרום לוויקיפדיה ולהרחיב אותו.
Girls' Generation (אלבום)

Girls' Generation הוא אלבום הבכורה של להקת Girls' Generation. האלבום יצא לאור בקוריאה ב-5 בנובמבר 2007. השירים המודגשים יצאו כסינגלים. Girls' Generation – 3:50 .1 Ooh La-La! – 3:54 .2 Baby Baby – 3:11 .3 Complete – 3:56 .4 Kissing You – 3:18 .5 Merry-go-round – 3:14 .6 Tears – 3:52 .7 Tinkerbell – 2:56 .8 9. 3:31 - 7989 Honey – 3:15 .10 Into The New World – 4:25 .11 תאריך יציאה: 2 באוגוסט 2007 מכירות:56,000+ תאריך יציאה: ינואר 2008 תאריך יציאה: 13 במרץ 2008 מידע על האלבום Girls' Generation באתר MusicBrainz מידע על האלבום Girls' Generation באתר AllMusic האלבום Girls' Generation באתר Discogs האלבום Girls' Generation באתר ספוטיפיי האלבום Girls' Generation באתר אפל מיוזיק האלבום Girls' Generation באתר יוטיוב Girls' Generation Vol. 1 - Girls' Generation
גימנסיה

גימנסיה (בלטינית: Gymnasium) הוא מוסד חינוכי במדינות רבות באירופה, המעניק לחניכיו השכלה על-יסודית. במדינת ישראל המושג מקביל לבית ספר תיכון, אם כי לא במלואו. מקור השם "גימנסיה" במילה היוונית העתיקה גימנסיון (γυμνασιον) שפירושה להתאמן בעירום – מוסד ששימש ביוון העתיקה כמתחם שבו קיבלו אנשים צעירים חינוך גופני ואינטלקטואלי. המילה הגיעה דרך הלטינית להרבה שפות אירופאיות, ביניהן ספרדית, גרמנית, רוסית, יוונית, הולנדית, פולנית והשפות הסקנדינביות, בהן המילה משמשת לתיאור מוסד השכלה על-יסודי. באנגלית המילה "ג'ימנזיום" Gymnasium, או Gym בקיצור, משמשת לאולם ספורט או חדר כושר. אופי הגימנסיות משתנה ממדינה למדינה, וממוסד למוסד. חלק מהגימנסיות מציעות לתלמידיהן חינוך כללי, וחלק מציעות חינוך ממוקד ומגמה מרכזית. שלוש המגמות המסורתיות הן: גימנסיה בעלת מגמה הומניסטית, המתמחה בשפות עתיקות גימנסיה בעלת מגמת שפות מודרניות גימנסיה ריאלית או מדעית - בעלת מגמות מתמטיקה ומדע. נכון ל-2009 ישנן גימנסיות המתמחות בנושאים חדשים, כגון גימנסיות ספורט וגימנסיות אמנות. גיל המינימום לכניסה לגימנסיה משתנה ממדינה למדינה, ונע בין 9 (לדוגמה בדנמרק) ל-16 שנים (לדוגמה פינלנד). משך שנות הלימוד גם תלוי במוסד ובמדינה ויכול לנוע מפרק זמן של שנתיים (פינלנד) לתקופה של תשע שנים (גרמניה). במדינות דוברות גרמנית, מדינות סקנדינביה ומדינות בנלוקס שימשה הגימנסיה החל מהמאה ה-16 כמוסד חינוך על-יסודי, המכין את תלמידיו לחינוך אוניברסיטאי. בשל כך הגימנסיות בארצות אלה מכוונות לבוגרי החינוך היסודי, בין הגילים 10–13, שמעוניינים להמשיך, או שהוריהם רוצים שימשיכו, לחינוך אקדמי. תלמידי הגימנסיות לומדים, בנוסף לתוכנית הלימודית הרשמית, גם לטינית ויוונית. בגרמניה קיימים שני סוגים נוספים של בתי ספר על-יסודיים, כאשר בוגריהם נחשבים בעלי רמת חינוך נמוכה יותר מאשר בוגרי הגימנסיות. בישראל, גימנסיה היא בדרך כלל מוסד חינוכי על-יסודי, המשלב בתוכו תיכון וחטיבה, ומעניק לתלמידיו שש שנים של חינוך על-יסודי, שבסיומן הם ניגשים לבחינות הבגרות. הגימנסיה העברית "הרצליה", שהוקמה ב-1905, הייתה המוסד החינוכי העל-יסודי העברי הראשון. כיום פועלים בארץ מספר מוסדות חינוך המכילים בשמם את המילה "גימנסיה": הגימנסיה הריאלית בראשון לציון (אשר נוסדה בשנת 1939); גימנסיה גן נחום בראשון לציון, שנוסדה כשלוחה של הגימנסיה הריאלית; גימנסיית קציר בחולון; הגימנסיה העברית רחביה בירושלים; וכן רשת תיכונים פרטיים לה שבעה סניפים, הנקראת "תיכון גימנסיה". מדיה וקבצים בנושא גימנסיה בוויקישיתוף
פורטסי

האי פורטסי (באנגלית: Portsea Island) הוא אי שטוח לחופה הדרומי של אנגליה. כיום כל שטחו של האי נמצא בשטח העיר פורטסמות'. באי מתגוררים כ-147,000 תושבים והוא הצפוף באיים המקיפים את בריטניה הגדולה ואירלנד. על האי התפתח נמל פורטסמות' וסביבו התפתחה העיר פורטסמות'. בין האי לבין אנגליה מפרידה תעלת סולנט (המפרידה גם בין האי וייט לבין אנגליה) וכן מיצר פורטס (Ports Creek). עד לסוף המאה ה-17 היה האי חווה בלבד. הבתים הראשונים נבנו סביב כיכר סנט ג'ורג' (St Georges Square). במלחמת העולם השנייה הופצץ האי על ידי הגרמנים ורבים מבתיו נהרסו. עבודות השיקום נעשו בשנות ה-50, ה-60 וה-70. שלושה גשרי תנועה לכלי רכב, גשר רכבת, וגשר להולכי רגל ולרוכבי אופנים מקשרים את האי לאנגליה. גשר נוסף מקשר את האי לאי וייל הסמוך. העיר פורטסי שבמדינת ויקטוריה שבאוסטרליה קרויה על שם האי. מדיה וקבצים בנושא פורטסי בוויקישיתוף Tim Lambert, LocalHistories, A BRIEF HISTORY OF PORTSEA, PORTSMOUTH
קרל שפיצווג

פרנץ קרל שפיצווג (בגרמנית: Franz Carl Spitzweg; ‏ 5 בפברואר 1808 – 23 בספטמבר 1885) צייר ומשורר גרמני שהשתייך לזרם הרומנטי באמנות, ואחד מנציגיה הבולטים של תקופת הבידרמאייר (אנ'). נולד בפפנהופן כבן שני מתוך שלשת ילדיהם של פרנציסקה וסימון שפיצווג. אביו, סוחר עשיר, הכשיר את קרל לרוקחות. את התמחותו קיבל קרל באוניברסיטת מינכן. לימים חלה ותוך כדי החלמה ממחלתו החל לצייר. שפיצווג האמן היה אוטודידקט שהחל דרכו בהעתקת יצירות של אמנים פלמים. את עבודתו הראשונה תרם למגזין סאטירי. בשנת 1833 זכה בירושה נכבדה ומאז הקדיש עצמו לציור. מאוחר יותר ביקר שפיצווג במרכזים ארופאיים לחקר עבודות אומנות שונות ושכלל את סגנון והטכניקה שלו. דרכו עברה בפראג, ונציה, פריז, לונדון ובלגיה. עבודותיו המאוחרות ספוגות בהומור, ורבות מיצירותיו מאופיינות בקומפוזיציה א-צנטרית כדוגמת "תולעת הספרים" ו"ההיפוכונדר" (1865, מוזיאון האמנות פינקוטק החדש, מינכן). ציוריו היו ההשראה לקומדיה המוזיקלית מ-1935, "קונצרט-החצר הקטן" (גר') מאת אדמונד ניק (אנ'). תולעת הספרים (Der Bücherwurm) המשורר העני (Der arme Poet) חובב הקקטוס (Der Kaktusliebhaber) מכתב האהבה המיורט (Der abgefangene Liebesbrief) ההיפוכונדר (Ein Hypochonder) סרנדה מפגש ארץ-העץ המוזיקאי המתבודד וביתו הרעוע הגאולוג (Der Geologe) חניכים בארץ-העץ "טיול של יום ראשון", סביב 1841 "תולעת הספרים", סביב 1850 "מכתב האהבה המיורט", סביב 1855 "בהרמון", אחרי 1855 "הגעתה של מרכבת הדואר", סביב 1859 "קורא עיתון בחצרו", סביב 1860 "בבית הכנסת", סביב 1860 Murray, P. & L. (1996). Dictionary of art and artists. London: Penguin Books. ISBN 0-14-051300-0 מדיה וקבצים בנושא קרל שפיצווג בוויקישיתוף קרל שפיצווג, באתר "Find a Grave" (באנגלית) קרל שפיצווג, באתר אנציקלופדיה בריטניקה (באנגלית) קרל שפיצווג, באתר MusicBrainz (באנגלית) קרל שפיצווג, באתר Discogs (באנגלית) ערך זה הוא קצרמר בנושא ציירים ובנושא גרמנים. אתם מוזמנים לתרום לוויקיפדיה ולהרחיב אותו.
ממיר קטליטי

ממיר קטליטי הוא חלק צינורי המורכב על מערכת הפליטה של כלי רכב בעלי מנוע בעירה פנימית, המהווה מקום לתגובה כימית שבה שאריות פחמימניות מתהליך הבעירה נשרפות עד תום, על מנת להקטין את זיהום האוויר. רכב עם ממיר קטליטי מזהם עד פי 10 פחות מאשר רכב ללא ממיר קטליטי. הממיר הקטליטי מורכב בדרך כלל בין סעפת הפליטה לדוד העמעם המרכזי, ובנוי מדוד מתכת המכיל בתוכו מבנה קרמי דמוי חלת דבש המצופה בזרזים שונים. במהלך פעולתו הוא מתלהט מאוד. תהליך הבעירה בממיר מתרחש מחוץ לתא השריפה שבמנוע ולכן אינו מנוצל להפקת כוח, אך השריפה מפחיתה משמעותית פליטה של מזהמים וגזים כפחמן חד-חמצני. בממיר קטליטי תלת שלבי מתבצעות במקביל שלוש תגובות: חמצון של פחמן חד-חמצני לפחמן דו-חמצני: 2CO + O2 → 2CO2 פירוק תחמוצות חנקן לחנקן וחמצן: NOx → O2 + N2 חמצון פחמימנים (דלק בלתי שרוף) לפחמן דו-חמצני ומים: CxHy + ( x + y 4 ) {\displaystyle \left(x+{\frac {y}{4}}\right)} O2 → xCO2 + y 2 {\displaystyle {\frac {y}{2}}} H2O המערכת מאוזנת סטוכיומטרית כאשר יש אספקת תערובת מאוזנת של דלק ואוויר למנוע. אם יש בתערובת יותר אוויר מהנדרש, המצב מכונה "תערובת ענייה" והתגובות הראשונה והשלישית מועדפות. במקרה ההפוך של עודף דלק בתערובת, מצב המכונה "תערובת עשירה", הפחתת תחמוצות החנקן מועדפת (התגובה השנייה). משום שהעופרת המוספת לדלק פוגעת בממיר הקטליטי, הייתה התקנתו הסטנדרטית של זה במכוניות מראשית שנות ה-90 של המאה ה-20 ואילך למבשרת עידן הדלק נטול העופרת. בישראל, החל מ-15 באוגוסט 1993 חויב כל נהג שברשותו מכונית חדשה לציידה בממיר קטליטי. החל משנת 2020 מדווחים בעולם מקרים רבים של גניבת ממירים קטליטיים ממכוניות חונות. הגנבים מרימים את המכונית על מגבה מכני, וחותכים באמצעות מסור דיסק את הממיר, המכיל מתכות כמו רודיום, שהוא יקר יותר מזהב, ופלדיום, וניתן למכור אותו באלפי ש"ח. ממיר קטליטי, באתר אנציקלופדיה בריטניקה (באנגלית) על ממיר קטליטי, באתר המרכז לטכנולוגיה חינוכית חגית מאור, מגדיר איכות הסביבה, הוצאת אאחר מאור 1993
פרדריק גורדון-סמית

פרדריק גורדון-סמית' (באנגלית: Frederick Gordon-Smith;‏ 1886 -1967) היה שופט בריטי שעמד בראש בית המשפט העליון בארץ ישראל בתקופת המנדט הבריטי, ונשא בתואר "Chief Justice" (התואר המקביל בעברית של אותה תקופה - "זקן השופטים"). פרדריק גורדון-סמית נולד באנגליה בשנת 1886. בנעוריו למד בבית הספר ברומסגרוב, בית ספר פרטי יוקרתי שנוסד בשנת 1553. הוסמך לעריכת דין בשנת 1909. משנת 1913 שירת בשירות הקולוניאלי במושבה הבריטית של רודזיה הצפונית (לימים זמביה). בשנים 1932–1927 כיהן כתובע הכללי של אותה מושבה. בשנים 1932–1935 שירת כתובע הכללי של טרינידד. בשנים 1935 - 1941 כיהן כשופט במאלאיה (לימים מלזיה) ובמהלך תפקיד זה כיהן גם פעמיים כשופט בית המשפט לערעורים של מלאיה. בנובמבר 1941 נתמנה גורדון-סמית' לזקן השופטים בארץ ישראל והחל למלא תפקידו בינואר 1942. הימים היו ימי מלחמת העולם השנייה, כאשר מאורעות תרצ"ו - תרצ"ט דעכו זה מכבר, וארץ ישראל עמדה בסכנת פלישה נאצית. ואמנם עיקר תשומת הלב בארץ ישראל הייתה מרוכזת באירועי המלחמה וסכנותיה. גם מאבק היישוב לעצמאות טרם החל וגברה ההתנדבות לצבא הבריטי. על רקע זה לא היו בארץ ישראל אירועים חריגים, ולא התנהלו משפטים שיצרו תקדימים מיוחדים. על כן נחשבת תקופת כהונתו של גורדון-סמית' כתקופה שלא השאירה רישומה בתולדות המשפט בארץ ישראל. בחייו הפרטיים של גורדון-סמית' הוא חווה, במהלך תקופה זו, אירוע רב חשיבות, כאשר בסמוך לתחילת כהונתו כזקן השופטים הוענק לבנו, שהיה טייס בדרגת סגן משנה בזרוע האוויר של הצי הבריטי על גבי נושאת המטוסים ארק רויאל HMS Ark Royal (91) ולאחר מכן בחיל האוויר המלכותי במלטה, צלב השירות המצוין D.S.C. גורדון-סמית' כיהן כזקן השופטים בארץ ישראל עד לחודש ינואר 1944, עת פרש מהתפקיד וחזר לאנגליה. בתפקידו הציבורי האחרון היה יושב ראש הוועדה לשירותים ציבוריים בבריטניה בשנים 1950–1952. פרדריק גורדון-סמית' נפטר בשנת 1967. Assaf Likhovski, Law and Identity in Mandate Palestine, publisher: UNC Press 2006
קליארי (פירושונים)

האם התכוונתם ל... קליארי – עיר הבירה של סרדיניה קליארי (נפה) – הנפה בה נמצאת העיר קליארי קליארי (כדורגל) – קבוצת כדורגל מהעיר קליארי פאולו ורונזה (נודע גם בשם פאולו קליארי) - צייר איטלקי מתקופת הרנסאנס, צייר בין היתר את "החתונה בקנה"
ויליאם ג'נאוסט

ויליאם הומר "ביל" גֶ'נָאוּסְט (באנגלית: William Homer "Bill" Genaust; ‏ 1907 – 4 במרץ 1945) היה צלם של חיל הנחתים האמריקני. ביום הרביעי של קרב איוו ג'ימה צילם ג'נאוסט סרטון 16 מ"מ בו נראית הנפת הדגל השנייה על הר סוריבאצ'י. אף על פי כן, לא זכה ג'נאוסט לראות את הסרטון אותו צילם ואת ההצלחה שלה זכה, שכן נהרג במהלך הקרב מירי חיילים יפנים. ביל ג'נאוסט נולד במיניאפוליס שבמינסוטה. לפני שנחת על חופי איוו ג'ימה, הוא הוצב באי סאיפאן וצילם את הקרב שהתחולל בו. במהלך הקרב נפצע והיה מועמד לקבלת עיטור גבורה. ב-23 בפברואר 1945 עלה ג'נאוסט לפסגת הר סוריבאצ'י וצילם את הסרטון כשהוא עומד בצמוד לג'ו רוזנטל, שצילם גם הוא את אותה ההנפה וזכה על כך בפרס פוליצר. פרט לסרטון זה, ג'נאוסט צילם עוד מספר תצלומים מפסגת ההר. באחד מהם נראה רוזנטל מצלם קבוצה של חיילי נחתים על פסגת ההר כשלידם דגל ארצות הברית. ב-4 במרץ 1945, תשעה ימים לאחר צילום הסרטון, נהרג ג'נאוסט מירי חיילים יפנים במערה הנמצאת ב"גבעה 362A". כיום מאמינים כי מספר חיילים ביקשו מג'נאוסט להשתמש במצלמתו כדי להאיר את דרכם במערה, וכשעשה זאת הוא נורה ונהרג. לאחר קרב יריות נכבשה המערה, ולאחר סדרת פיצוצים בכניסה אליה היא נחסמה ונאטמה, כשגופתו של ג'נאוסט עדיין בתוכה. על אף שהסרט אותו צילם ג'נאוסט נצפה תדיר, שמו לא נחשף ולא ניתן לו קרדיט על צילומו. לאחר שנים של מאבק זכה ג'נאוסט להכרה רשמית. ב-1995 הוצב על פסגת הר סוריבאצ'י שלט ברונזה לזכרו. דמותו של ג'נאוסט מופיעה גם בסרטו של קלינט איסטווד, "גיבורי הדגל". במרוצת השנים נעשו מספר ניסיונות לאיתור גופתו של ג'נאוסט, רובן ככולן בשנות האלפיים. עם זאת כל הניסיונות כשלו וגופתו טרם נמצאה. מדיה וקבצים בנושא ויליאם ג'נאוסט בוויקישיתוף ויליאם ג'נאוסט, באתר "Find a Grave" (באנגלית) http://www.iwojima.com/raising/lflagj.gif Team Find Two Possible Sites in Search for Remains of Marine From Iwo Jima Flag-Raising
ביוואן פרנסמן

ביוואן פרנסמן (באנגלית: Bevan Fransman; נולד ב-31 באוקטובר 1983) הוא כדורגלן דרום אפריקאי המשחק בעמדת הבלם. פרנסמן גדל בשכונת עוני בקייפטאון ושיחק בילדותו במועדונים קטנים בשכונתו. בגיל מאוחר יחסית נחשף למועדונים הגדולים בדרום אפריקה, כאשר מועדון הפאר FC פורטונה רכש אותו מקבוצתו הקודמת. מאז פרנסמן נהפך לבורג מרכזי במועדונו. בגיל 19 ניסה את מזלו באירופה כששיחק בבלגיה במועדון מוסקרון, אך לאחר עונה אחת חזר לדרום אפריקה בגלל חוסר בדקות משחק ושיחק בקייזר צ'יפס. במשך העונה הראשונה וחלק מן העונה השנייה פרנסמן כמעט ולא שיחק, בגלל פציעות חוזרות ונשנות. בשנת 2006 עבר לשחק בקבוצת התחתית מורוקה סוואלווס, שם הפגין יכולת גבוהה אשר הובילה אותו להתעניינות ממועדונים רבים באירופה. לקראת עונת 2008/2009 הגיע פרנסמן לישראל, וחתם בקבוצת מכבי נתניה. ב-13 בספטמבר 2008 כבש את שער הבכורה שלו בליגת העל, בניצחון 3–1 על הפועל פתח תקווה. בסך הכל כבש 3 שערים בעונתו הראשונה בקבוצה, וסייע למכבי נתניה לסיים במקום הרביעי. בעונה שלאחר מכן המשיך להיות הבלם המוביל בקבוצה, תחת הדרכתו של המאמן ראובן עטר, הבקיע שני שערים וסיים עם הקבוצה במקום העשירי. לקראת עונת 2010/2011 עבר לשחק במדי אלופת ליגת העל, הפועל תל אביב, עמה העפיל לשלב הבתים של ליגת האלופות. ב-2 בפברואר 2011 כבש את שער הבכורה שלו במדי הפועל תל אביב, בניצחון 7–0 על מכבי עירוני קריית אתא במסגרת גביע המדינה. את שער הליגה הראשון שלו בקבוצה כבש לקראת סיום העונה, בדרבי מול מכבי תל אביב שהסתיים בתיקו 2–2. לאחר שדאגלס דה סילבה עזב את הקבוצה, התמודד פרנסמן על עמדת הבלם עם ואליד באדיר ומריו פצ'אלקה, ובעונתו השנייה במועדון חל פיחות במעמדו. גם בעונה זו כבש פרנסמן שער ליגה אחד, בניצחון 2–0 על הפועל באר שבע, בנוסף לשער נוסף בדרבי מול מכבי תל אביב בגביע הטוטו, שהסתיים בתיקו 2–2. פרנסמן עזב את הפועל תל אביב לאחר שנתיים בהן זכתה הקבוצה פעמיים ברציפות בגביע המדינה, וסיימה פעמיים ברציפות במקום השני. ב-30 במאי 2012 חזר פרנסמן לדרום אפריקה, וחתם בקבוצת סופרספורט יונייטד. ביוני 2014 עבר לקבוצת בלומפונטיין סלטיק, במדיה שיחק שנתיים. ביולי 2016 עבר לקבוצת מריצבורג יונייטד, במדיה שיחק שנתיים. ביולי 2018 חתם בקבוצת היילנדס פארק. בנבחרת דרום אפריקה שיחק פרנסמן משנת 2005 עד שנת 2012. פרנסמן נכלל בסגלה של הנבחרת בגביע אפריקה לאומות 2008 אך לא שיחק במהלך הטורניר, ובסך הכל לזכותו 19 הופעות במדי הנבחרת. הפועל תל אביב גביע המדינה: 2010/2011, 2011/2012 ביוואן פרנסמן, באתר ההתאחדות לכדורגל בישראל ביוואן פרנסמן, באתר Transfermarkt ביוואן פרנסמן, באתר Soccerway ביוואן פרנסמן, באתר National Football Teams ביוואן פרנסמן, באתר FootballDatabase.eu אורי טלשיר, ביוואן פרנסמן הוא הבאנקר של לותר מתיאוס, באתר הארץ, 22 במרץ 2009 ענבל מנור‏, השלם את החסר: האם פרנסמן יכול למלא את החלל של דה סילבה?, באתר וואלה, 25 בדצמבר 2010 יוסי פנטילט, תקציב לישיבה: מה עובר על פרנסמן, באתר nrg מעריב, ‏13 באוגוסט 2011 פרנסמן חתם במכבי נתניה, באתר וואלה!, ‏ 28 ביולי 2008 לי בוץ, הפועל ת"א: פרנסמן חתם ל-3 שנים, זהבי נשאר, באתר ynet, 23 ביוני 2010
עמק הבכא (פירושונים)

האם התכוונתם ל... עמק הבכא – עמק שצמחו בו עצי ערבה, או עצי צפצפה, שהפך לאתר סמלי של סבל יהודי וכלל אנושי קרב עמק הבכא – מן הקרבות הקשים ביותר שהתנהלו ברמת הגולן עם תחילת מלחמת יום הכיפורים עמק הבכא (יוסף הכהן) – ספר היסטוריה שנכתב בידי ר' יוסף הכהן במאה ה-16 בעמק הבכא (מנדלי) – ספר שנכתב בידי מנדלי מוכר ספרים בשלהי המאה ה-19
קורט שטודנט

קורט שטודנט (בגרמנית: Kurt Student;‏ 12 במאי 1890 – 1 ביולי 1978), היה מצביא גרמני שנלחם כטייס בעת מלחמת העולם הראשונה וכמפקד הפאלשירמייגר במלחמת העולם השנייה. שטודנט נולד ב-12 במאי 1890 בבירקהולץ, בכפר לנדקרייץ בתחומי פולין של היום, ובשנת 1910 הצטרף לצבא הגרמני כצוער, ובשנת 1911 הוסמך כקצין בדרגת לויטננט ושימש כמפקד מחלקת חי"ר. לאחר שירותו בחי"ר פנה לשירות האוויר הגרמני וביצע אימוני טיסה (1913). עד 1916 שירת בחזית המזרחית במלחמת העולם הראשונה ולאחר מכן עבר לחזית המערבית. הוא צבר 6 הפלות של מטוסים צרפתיים במהלך 1916–1917. כתוצאה מחוזה ורסאי נאסר על גרמניה להחזיק חיל אוויר ושטודנט הצטרף לחיל המחקר והפיתוח וגילה עניין בדאייה. הוא אף השתתף בתמרונים משותפים לרייכסווהר ולצבא האדום שם לראשונה חשב על מבצעים מוטסים. לאחר עליית אדולף היטלר לשלטון בגרמניה, הוקם הלופטוואפה ושטודנט הצטרף אליו מצבא היבשה. הוא מונה למנהל בית הספר של הלופטוואפה וביולי 1938 מונה למפקד הדיוויזיה האווירית ה-7 שהייתה דיוויזיית הפאלשירמייגר הראשונה. על אף שהפלשירמייגר לא השתתפו במערכה על פולין הם התגלו כבעלי ערך רב בלוחמת הבליצקריג – הם תרמו רבות למערכה בנורווגיה, בדנמרק, בהולנד ובבלגיה, בה היה שטודנט אחראי לתכנון הפשיטה המוטסת על מצודת אבן אמאל. במהלך הקרב על רוטרדם בהולנד נורה שטודנט בראשו על ידי חייל גרמני, דבר שהשבית אותו מתפקידו במשך 8 חודשים. ב-19 בדצמבר 1940 מונה שטודנט למפקד הקורפוס האווירי ה-11, ובמאי 1941 פיקד שטודנט על הכוחות הגרמנים בקרב על כרתים. בסופו של דבר ניצחו הגרמנים בקרב, אך הדבר עלה להם באבדות כבדות ושכנע את היטלר להימנע ממבצעים מוטסים בקנה מידה גדול בעתיד. ב-1943 שטודנט הועבר לאיטליה שם השתתף בכיבוש רומא. בהמשך הורה שטודנט לרב-סרן הארלד מורס לערוך את "מבצע אלון" שמטרתו הייתה לשחרר את בניטו מוסוליני מכלאו באיטליה. במבצע נועז זה, שהשיג את מטרתו בסופו של דבר, התפרסם לוחם הואפן אס אס אוטו סקורצני. לאחר מכן הועבר שטודנט לצרפת כדי להגן על נורמנדי ב-1944. בקיץ 1944 הפך הקורפוס שבפיקודו לארמיית הצנחנים הראשונה שהשתתפה בבלימת הצנחנים הבריטים במבצע מרקט גארדן. ב-11 בנובמבר 1944 מונה שטודנט למפקד קבוצת ארמיות H בהולנד. ב-28 בינואר 1945 הועבר שטודנט לחזית המזרחית. ב-10 באפריל 1945 חזר שטודנט להולנד לפקד על ארמיית הצנחנים הראשונה, וב-28 באפריל נשבה שטודנט על ידי הבריטים בשלזוויג-הולשטיין. ב-1948 הוא שוחרר מהשבי הבריטי. במאי 1947 הועמד שטודנט לדין על פשעי מלחמה שבוצעו בידי אנשיו בכרתים. הוא הואשם בשמונה סעיפים על אי טיפול בשבויי מלחמה וברצח שבויים. הוא לא הואשם בפשעים שבוצעו בכרתים כנגד האוכלוסייה האזרחית. שטודנט נמצא אשם בשלושה סעיפים ונידון לשלוש שנות מאסר. הוא שוחרר שחרור מוקדם מהכלא ב-1948 מסיבות רפואיות. ב-1 ביולי 1978 מת שטודנט בעיר למגו בגרמניה המערבית, והוא בן 88 שנים. ב. ה. לידל הארט, הצד השני של הגבעה – שיחות עם גנרלים גרמנים, מערכות, 1986, מסת"ב 9650503048 ג'ון גאלבין, היורדים לקרב, מערכות, 1972 מדיה וקבצים בנושא קורט שטודנט בוויקישיתוף קורט שטודנט, במסד הנתונים הקולנועיים IMDb (באנגלית) באזיל לידל הארט, "הצד השני של הגבעה - שיחות עם גנרלים גרמנים", הוצאת מערכות, 1986, עמודים 118-119.